Ɛawden-as asizreg deg useggas n 1902, yeffeɣ-d «Qamus rumi-qbayli», rran-t ala 354 n yisebtar, tidfayin i d-yefka d tinesbaɣurin, asesmel-nsent d asesmel agemmayan. Deg tezwart n usegzawal-is yewwi-d awal ɣef terrayt i yeḍfer akken ad ikemmel axeddim-is, yewwi-d awal daɣen ɣef ugemmay n teqbaylit s way-s yura, yerna-d win n tefransist, asegzawal-a yesɛa ugar n 1500 n tedfayin, yettak-d deg umagrad ula d taggayt tanjeṛṛumant n wawal.